smcproject/ml-wiki-sentences huggingface dataset:
പ്രേംനസീർ നായകനായി അഭിനയിച്ച രണ്ടാമത് ചലച്ചിത്രമാണ് വിശപ്പിന്റെ വിളി .
ആദ്യസിനിമയായ മരുമകളിൽ അബ്ദുൾ ഖാദർ എന്നപേരിൽ അഭിനയിച്ചശേഷം ഈ ചിത്രത്തിലാണ് തിക്കുറിശ്ശിയുടെ നിർദ്ദേശപ്രകാരം പ്രേം നസീർ എന്ന പേർ സ്വീകരിച്ചത്.
താരം വേഷം 1 പ്രേം നസീർ മോഹൻ 2 തിക്കുറിശ്ശി വേണു 3 അടൂർ പങ്കജം ശാരദ 4 കുമാരി തങ്കം സരോജം 5 പങ്കജവല്ലി കമലം 6 എസ്.പി. പിള്ള രാമു 7 ശശികുമാർ 8 ബേബി ഗിരിജ ബാല സരോജം 9 മാസ്റ്റർ ബിനോയ് ബാല മോഹൻ
ഗാനങ്ങൾ : അഭയദേവ് ഈണം : പി.എസ്. ദിവാകർ നമ്പർ.
പാട്ട് പാട്ടുകാർ രാഗം 1 അമ്മാ ആരിനിയാലംബം തരം തിരിക്കാത്തത് 2 ചിന്തയിൽ നീറുന്ന ജോസ് പ്രകാശ് , കവിയൂർ രേവമ്മ 3 ഹാ ഹാ ജയിച്ചുപോയി ഞാൻ ജിക്കി 4 കരയാതെന്നോമനക്കുഞ്ഞേ കവിയൂർ രേവമ്മ 5 കുളിരേകിടുന്ന കാറ്റേ എ.എം. രാജ , കവിയൂർ രേവമ്മ 6 മോഹിനിയേ എൻ ആത്മ എ.എം. രാജ , പി. ലീല 7 നിത്യസുന്ദരസ്വർഗ്ഗം തരം തിരിക്കാത്തത് 8 പാവന ഹൃദയം എ.എം. രാജ 9 പോയിതുകാലം തരം തിരിക്കാത്തത് 10 രമണൻ (സംഗീതനാടകം) എ.എം. രാജ , പി. ലീല , കവിയൂർ രേവമ്മ , ജോസ് പ്രകാശ് 11 സഖിയാരോടും മോത്തി , പി. ലീല 12 ഉന്നത നിലയിൽ എ.എം. രാജ അവലംബം പുറത്തേക്കുള്ള കണ്ണികൾ വിശപ്പിന്റെ വിളി ഇന്റർനെറ്റ് മൂവി ഡാറ്റാബേസിൽ
വിശപ്പ് ഇംഗ്ലീഷ് വിലാസം https://ml.wikipedia.org/wiki/Hunger എഫ്.എ.ഒ. യുടെ ഭക്ഷണവിലനിലവാരം കാണിക്കുന്ന ചിത്രം.
ഇത് ശരാശരി അന്താരാഷ്ട്ര ഭക്ഷണവിലയിലുള്ള മാറ്റങ്ങളെ കാണിക്കുന്നു.
2007/08 ലെ ഉയർന്ന വര ആഗോള ഭക്ഷണക്ഷാമത്തെ സൂചിപ്പിക്കുന്നു.
അത് ഒരു ഡസനോളം രാജ്യങ്ങളിൽ ഭക്ഷണദാരിദ്ര്യം ഉണ്ടാക്കുകയും നൂറ് ദശലക്ഷത്തോളം മനുഷ്യരെ കൊടിയ വിശപ്പിലേക്ക് തള്ളിയിടുകയും ചെയ്തു.
2010/11 ലെ ഉയർച്ച അറബ് സ്പ്രിംഗ് മൂലമാണ്.
ഭക്ഷണത്തിനായുള്ള ശരീരത്തിന്റെ ഉദ്ദീപനമാണ് വിശപ്പ് .
ചെറിയ തോതിലുള്ള വിശപ്പ് സാധാരണയായി എല്ലാവർക്കും അനുഭവപ്പെടുന്നതാണ്.
അത് സാധാരണ രീതിയിൽ ദോഷകരമായിട്ടുള്ള ഒരു അവസ്ഥയല്ല.
രാഷ്ട്രീയ പ്രവർത്തകരോ ദുരിതാശ്വാസ പ്രവർത്തകരോ സാമൂഹ്യശാസ്ത്രജ്ഞരോ, ജനങ്ങൾ വിശപ്പുകൊണ്ട് വലയുന്നു എന്ന് പറയുന്നത് കൊണ്ട് അർത്ഥമാക്കുന്നത് ഒരു പ്രത്യേക കാലയളവിൽ സാധാരണക്കാർക്ക് അവശ്യം വേണ്ട പോഷകാഹാരം കിട്ടാതെ വരുന്ന അവസ്ഥയെയാണ്.
ചരിത്രത്തിലുടനീളം, ആഗോള ജനസംഖ്യയിലെ ഒരു വലിയ വിഭാഗം തുടർച്ചയായി വിശപ്പ് അനുഭവിക്കേണ്ടി വന്നിട്ടുണ്ട്.
പലപ്പോഴും ഇതിന് കാരണമായത് യുദ്ധമോ പകർച്ചവ്യാധികളോ പ്രതികൂല കാലാവസ്ഥയോ ഒക്കെയായിരുന്നു.
രണ്ടാം ലോക മഹായുദ്ധത്തിനു ശേഷമുള്ള കുറച്ച് ദശകങ്ങളിൽ കാണപ്പെട്ട സാങ്കേതിക പുരോഗതിയും നല്ല രീതിയിലുള്ള രാഷ്ട്രീയ സഹകരണവും, വിശപ്പ് മൂലം വലയുന്ന ജനങ്ങളുടെ എണ്ണത്തിൽ കാര്യമായ കുറവ് ഉണ്ടാക്കാം എന്ന പ്രതീതിയുണർത്തി.
2015 ഓട് കൂടി കഠിനമായ വിശപ്പിനാൽ വലയുന്ന ജനങ്ങളുടെ എണ്ണത്തിൽ 50 ശതമാനത്തോളം കുറവുണ്ടാക്കുക എന്ന നേട്ടം കൈവരിക്കാനായി ഈ ലക്ഷ്യത്തെ മില്ലെനിയം ഡെവലപ്പ്മെന്റ് ഗോൾസിൽ ( Millennium Development Goals ) ഉൾപ്പെടുത്തി.
2012 അനുസരിച്ച് ഈ ലക്ഷ്യം കൈവരിക്കാൻ വിദൂരസാധ്യത മാത്രമാണുള്ളത്.
അവസാനത്തെ കുറച്ച് വർഷങ്ങളായി വിശപ്പിനാൽ വലയുന്ന ജനങ്ങളുടെ എണ്ണത്തിലുള്ള കുറവ് അവസാനിക്കുകയും 2007 ലും 2008 ലും എണ്ണത്തിൽ ക്രമാതീതമായ വർദ്ധനവുണ്ടാവുകയും ചെയ്തിരിക്കുന്നു.
അപപോഷണം,ദാരിദ്ര്യം, പട്ടിണി അപപോഷണം - പോഷകാംശമുള്ള ഭക്ഷണം ലഭിക്കാത്തത് മൂലമുണ്ടാകുന്ന അവസ്ഥയാണ് അപപോഷണം.
ദാരിദ്ര്യം - ഭക്ഷണത്തിന്റെ അലഭ്യതയാണ് ദാരിദ്ര്യം പട്ടിണി - ശരീരത്തിന് ഭക്ഷണം ലഭിക്കാത്ത അവസ്ഥയാണ് പട്ടിണി.
ലോകത്തിലുള്ള കണക്ക് വർഷം 1970 1980 1990 2005 2007 2009 വികസിച്ചുവരുന്ന രാജ്യങ്ങളിൽ പോഷകാഹരക്കുറവ് അനുഭവിക്കുന്നവരുടെ എണ്ണം ശതമാനത്തിൽ 37 % 28 % 20 % 16 % 17 % 16 % അവലംബം ↑ The State of Food Insecurity in the World, 2010: Addressing Food Insecurity in Protracted Crises ↑ Food and Agriculture Organization Agricultural and Development Economics Division.
“The State of Food Insecurity in the World, 2006 : Eradicating world hunger – taking stock ten years after the World Food Summit” .
Food and Agriculture Organization of the United Nations , 2006, p. 8.
“Because of population growth, the very small decrease in the number of hungry people has nevertheless resulted in a reduction in the proportion of undernourished people in the developing countries by 3 percentage points – from 20 percent in 1990–92 to 17 percent in 2001–03. (…) the prevalence of undernourishment declined by 9 percent (from 37 percent to 28 percent) between 1969–71 and 1979–81 and by a further 8 percentage points (to 20 percent) between 1979–81 and 1990–92.”.
↑ Food and Agriculture Organization Economic and Social Development Department.
“The State of Food Insecurity in the World, 2008 : High food prices and food security - threats and opportunities” .
Food and Agriculture Organization of the United Nations , 2008, p. 6.
“Good progress in reducing the share of hungry people in the developing world had been achieved – down from almost 20 percent in 1990–92 to less than 18 percent in 1995–97 and just above 16 percent in 2003–05. The estimates show that rising food prices have thrown that progress into reverse, with the proportion of undernourished people worldwide moving back towards 17 percent.”.
വിശപ്പുരഹിത നഗരം ഇംഗ്ലീഷ് വിലാസം https://ml.wikipedia.org/wiki/Hunger_free_city
കേരള സാമൂഹ്യ സുരക്ഷാ മിഷനു (KSSM) കീഴിൽ വരുന്ന പദ്ധതിയാണ് "വിശപ്പ് രഹിത നഗരം" ലക്ഷ്യം
രോഗികൾക്ക് ആശുപത്രികളിൽ/നിർദ്ദിഷ്‌ട സ്ഥലത്ത് ഉച്ചഭക്ഷണം പൂർണ്ണമായും സൗജന്യമായി നൽകുക എന്നതാണ് പദ്ധതിയുടെ ലക്ഷ്യം.
സമീപത്തുള്ളവർ ഉൾപ്പെടെയുള്ള പൊതുജനങ്ങൾക്കും ഉച്ചഭക്ഷണം സൗജന്യമായി നൽകും.
കോഴിക്കോട് മെഡിക്കൽ കോളേജിൽ ശരാശരി 2500 പേർക്കാണ് ഇപ്പോൾ സൗജന്യ ഉച്ചഭക്ഷണം നൽകുന്നത്.
സ്കീം വിശദാംശങ്ങൾ
"വിശപ്പ് രഹിത നഗരം" എന്ന് പേരിട്ടിരിക്കുന്ന പദ്ധതി ഒരു നഗരത്തിലെ നിയുക്ത കേന്ദ്രങ്ങളിൽ പൊതുജനങ്ങൾക്ക് ദിവസത്തിൽ ഒരിക്കൽ ഉയർന്ന സബ്‌സിഡിയുള്ള ഭക്ഷണം നൽകുക, നഗരത്തിലെ ഒരു വ്യക്തിയും ഒരു ദിവസം ഒരു സ്‌ക്വയർ ഭക്ഷണമെങ്കിലും കഴിക്കാതെ പോകുന്നുണ്ടെന്ന് ഉറപ്പാക്കുക എന്നിവയാ ഇത് ലക്ഷ്യമിടുന്നു.
വിശറിക്കഴുത്ത‌ൻ ഓന്ത് ഇംഗ്ലീഷ് വിലാസം https://ml.wikipedia.org/wiki/Attenborough%27s_fan-throated_lizard
മഴ തീരെക്കുറഞ്ഞ വരണ്ട പ്രദേശങ്ങളിൽ മാത്രം കാണപ്പെടുന്ന ഓന്ത് വർഗ്ഗമാണ് വിശറിക്കഴുത്തൻ ഓന്ത് - സിറ്റാന ആറ്റൻബറോകി ( ശാസ്ത്രീയനാമം : Sitana attenboroughii ) .
മുപ്പതോളം സ്​പീഷീസുകൾ ഉണ്ടെങ്കിലും കഴുത്തിനുതാഴെ  വർണ്ണവിശറിയുള്ള ഈ ആൺ ഓന്ത് ഇനത്തിനെ ആദ്യമായി ആണ്  കേരളത്തിൽ കണ്ടെത്തിയത്.
തിരുവനന്തപുരം പൂവാർ കടൽത്തീരത്തുനിന്നാണ് ഇതിനെ കണ്ടെത്തിയത്.
ബി.ബി.സി.യുടെ ലൈഫ് സീരീസിന്റെ അവതാരകനായ ഡേവിഡ് ആറ്റൻബറോയുടെ പേരാണ് ഇതിനു നൽകിയിട്ടുള്ളത്.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Sitana attenboroughii എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Sitana attenboroughii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിശറിവാലൻ കടുവ ഇംഗ്ലീഷ് വിലാസം https://ml.wikipedia.org/wiki/Cyclogomphus_heterostylus
കടുവാതുമ്പികളുടെ കുടുംബത്തിൽപ്പെട്ട ഒരു തുമ്പിയാണ് വിശറിവാലൻ കടുവ .
Cyclogomphus heterostylus എന്നാണ് ഇതിൻറെ ശാസ്ത്രനാമം .
ഇന്ത്യയിലെ ഒരു തദ്ദേശീയ സ്‌പീഷീസ് (endemic species) ആയ ഈ തുമ്പിയെ മഹാരാഷ്ട്ര, കേരളം, തമിഴ്നാട് എന്നീ സംസ്ഥാനങ്ങളിൽ നിന്ന് മാത്രമാണ് ഇത് വരെ കണ്ടെത്തിയിട്ടുള്ളത്.
അരുവികൾ കായലുകൾ എന്നിവയോട്ചേർന്ന് കാണപ്പെടുന്ന ചതുപ്പു നിലങ്ങളിലാണ് ഈ തുമ്പിയെ കാണാനാവുക.
ഇത്തരം പ്രദേശങ്ങളിലാണ് ഇവ മുട്ടയിടുന്നത്.
ഈ തുമ്പിയുടെ ആവാസവ്യവസ്ഥയെക്കുറിച്ച് കൂടുതൽ വിവരങ്ങൾ അറിവായിട്ടില്ല .
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം 1 2 {{ cite journal }} : Cite uses deprecated parameter | authors= ( help ) ↑ ↑
വിവേചനങ്ങളിൽ നിന്നുള്ള സ്വാതന്ത്ര്യം ഇംഗ്ലീഷ് വിലാസം https://ml.wikipedia.org/wiki/Freedom_from_discrimination
ഒരു വ്യക്തിയെയോ പ്രത്യേക വിഭാഗത്തെയോ അവരുടെ ലൈംഗികത, വംശം, നിറം, ഭാഷ, മതം, രോഗം, രാഷ്ട്രീയ അല്ലെങ്കിൽ മറ്റ് അഭിപ്രായം, ദേശീയ അല്ലെങ്കിൽ സാമൂഹിക ഉത്ഭവം, ഒരു ദേശീയ ന്യൂനപക്ഷവുമായുള്ള ബന്ധം, സ്വത്ത്, ജനനം അല്ലെങ്കിൽ മറ്റ് പദവി തുടങ്ങി വിവിധ കാരണങ്ങളാൽ വ്യത്യസ്തമായി പരിഗണിക്കുക, മറ്റുള്ളവരോട് പെരുമാറുന്ന രീതിയെക്കാൾ മോശമായ രീതിയിൽ അവരോട് പെരുമാറുക എന്നതാണ് വിവേചനം എന്നതുകൊണ്ട് അർഥമാക്കുന്നത്.
സമത്വവാദത്തിന്റെ തത്ത്വം ഉൾക്കൊള്ളുന്ന വിവേചനങ്ങളിൽ നിന്നുള്ള സ്വാതന്ത്ര്യം എന്ന അവകാശം അന്താരാഷ്ട്രതലത്തിൽ ഒരു മനുഷ്യാവകാശമായി അംഗീകരിക്കപ്പെടുന്നു.
വിവേചനങ്ങളിൽ നിന്നുള്ള മോചനത്തിനുള്ള അവകാശം സാർവത്രിക മനുഷ്യാവകാശ പ്രഖ്യാപനത്തിൽ അംഗീകരിക്കപ്പെടുകയും, സിവിൽ, രാഷ്ട്രീയ അവകാശങ്ങൾക്കായുള്ള അന്താരാഷ്ട്ര ഉടമ്പടിയിലും സാമ്പത്തിക, സാമൂഹിക, സാംസ്കാരിക അവകാശങ്ങൾക്കായുള്ള അന്താരാഷ്ട്ര ഉടമ്പടിയിലും ഉൾപ്പെടുത്തിക്കൊണ്ട് അന്താരാഷ്ട്ര മനുഷ്യാവകാശ നിയമത്തിലും ഉൾപ്പെടുത്തിയിട്ടുണ്ട്.
ഇന്ത്യൻ ഭരണഘടനയുടെ ആർട്ടിക്കിൾ 15, ജാതി, മതം, ലിംഗം, വംശം, ജനന സ്ഥലം എന്നിവ കണക്കിലെടുത്ത് ഏതെങ്കിലും പൗരനെതിരായി നടത്തുന്ന വിവേചനം വിലക്കുന്നു.
അതുപോലെ തന്നെ ഇന്ത്യൻ ഭരണഘടന ആർട്ടിക്കിൾ 14 ലെ സമത്വത്തിനുള്ള അവകാശം , ജീവിക്കാനുള്ള അവകാശം , ഭരണഘടനയുടെ ആർട്ടിക്കിൾ 21 പ്രകാരം വ്യക്തിപരമായ സ്വാതന്ത്ര്യം എന്നിങ്ങനെ നിരവധി അവകാശങ്ങൾ ലിംഗഭേദമില്ലാതെ എല്ലാ പൗരന്മാർക്കും ഉറപ്പുനൽകുന്നു.
വിവേചനം ഒരു പൊതു ആരോഗ്യ പ്രശ്നം കൂടിയാണ്.
2015 ലെ സ്‌ട്രെസ് ഇൻ അമേരിക്ക സർവേ പ്രകാരം, വിവേചനം നേരിട്ടിട്ടുണ്ടെന്ന് പറയുന്ന ആളുകളിൽ വിവേചനം അനുഭവിച്ചിട്ടില്ലെന്ന് പറയുന്നവരെ അപേക്ഷിച്ച് സമ്മർദ്ദത്തിന്റെ തോത് കൂടുതലാണ്.
വിവേചനത്തിൽ നിന്ന് മോചനത്തിനുള്ള അവകാശം ചരിത്രപരമായി വിവേചനം നേരിടുന്ന ഗ്രൂപ്പുകൾക്കും "ദുർബലരായ" ഗ്രൂപ്പുകൾക്കും പ്രത്യേകിച്ചും പ്രസക്തമാണ്.
ഇക്കാര്യത്തിൽ, വിവേചനത്തിൽ നിന്നുള്ള മോചനത്തിനുള്ള അവകാശം എല്ലാത്തരം വംശീയ വിവേചനങ്ങളും ഇല്ലാതാക്കുന്നതിനുള്ള അന്താരാഷ്ട്ര കൺവെൻഷൻ, സ്ത്രീകൾക്കെതിരായ എല്ലാ തരത്തിലുള്ള വിവേചനങ്ങളും ഇല്ലാതാക്കുന്നതിനുള്ള  ഭിന്നശേഷിക്കാരായ വ്യക്തികളുടെ അവകാശങ്ങൾ സംബന്ധിച്ച യു എൻ സി ആർ പി ഡി കൺവെൻഷൻ എന്നിവയിൽ വിശദീകരിച്ചിട്ടുണ്ട്.
മനുഷ്യാവകാശം
വിവേചനങ്ങളിൽ നിന്ന് മോചനത്തിനുള്ള അവകാശം എന്ന ആശയം മനുഷ്യാവകാശമെന്ന ആശയത്തിനൊപ്പമാണ്, കാരണം മനുഷ്യാവകാശങ്ങൾ എല്ലാ മനുഷ്യരുടെയും അവകാശങ്ങളാണ്.
1948-ൽ അംഗീകരിച്ച അന്താരാഷ്ട്ര മനുഷ്യാവകാശ പ്രഖ്യാപനം (യുഡിഎച്ച്ആർ) ആരംഭിക്കുന്നത് "അംഗീകാരമാണ് ലോകത്തിലെ സ്വാതന്ത്ര്യത്തിന്റെയും നീതിയുടെയും സമാധാനത്തിന്റെയും അടിത്തറ" എന്ന് പറഞ്ഞുകൊണ്ടാണ്.
യു‌ഡി‌എച്ച്‌ആറിന്റെ ആർട്ടിക്കിൾ 1 ഇപ്രകാരം പറയുന്നു:
"എല്ലാ മനുഷ്യരും സ്വതന്ത്രമായും അന്തസ്സിലും അവകാശങ്ങളിലും തുല്യരായും ജനിക്കുന്നു. അവർക്ക് യുക്തിയും മനഃസാക്ഷിയും ഉണ്ട്, അവർ പരസ്പരം സാഹോദര്യ മനോഭാവത്തോടെ പ്രവർത്തിക്കണം."
യു‌ഡി‌എച്ച്‌ആറിന്റെ ആർട്ടിക്കിൾ 2 ഇപ്രകാരം പറയുന്നു:
"വംശം, നിറം, ലിംഗം, ഭാഷ, മതം, രാഷ്ട്രീയം, അഭിപ്രായം, ദേശീയ അല്ലെങ്കിൽ സാമൂഹിക ഉത്ഭവം, സ്വത്ത്, ജനനം അല്ലെങ്കിൽ മറ്റ് പദവി എന്നിങ്ങനെയുള്ള വ്യത്യാസങ്ങളില്ലാതെ ഈ പ്രഖ്യാപനത്തിൽ പറഞ്ഞിട്ടുള്ള എല്ലാ അവകാശങ്ങൾക്കും സ്വാതന്ത്ര്യങ്ങൾക്കും എല്ലാവർക്കും അർഹതയുണ്ട്. . കൂടാതെ, ഒരു വ്യക്തിയുടെ രാജ്യത്തിന്റെയോ പ്രദേശത്തിന്റെയോ രാഷ്ട്രീയ, അധികാരപരിധി അല്ലെങ്കിൽ അന്തർദേശീയ നില സ്വതന്ത്രമോ, ട്രസ്റ്റോ, സ്വയംഭരണമോ അല്ലെങ്കിൽ പരമാധികാരത്തിന്റെ മറ്റേതെങ്കിലും പരിമിതിയിലോ ആകട്ടെ, അതിന്റെ അടിസ്ഥാനത്തിൽ ഒരു വ്യത്യാസവും കാണില്ല."
ഇതും കാണുക വിവേചനം വ്യക്തിഗത, ഗ്രൂപ്പ് അവകാശങ്ങൾ വർണ്ണവിവേചനം ലിംഗവിവേചനം ഹോമോഫോബിയ അവലംബം
വിവർത്തനം ഇംഗ്ലീഷ് വിലാസം https://ml.wikipedia.org/wiki/Translation
ഒരു ഭാഷയിലുള്ള വാക്കോ വാക്യങ്ങളോ മറ്റൊരു ഭാഷയിലേക്ക് ആവിഷ്‌കരിക്കുന്നതിനെ വിവർത്തനം എന്നു പറയുന്നു.
ഇങ്ങനെ നടത്തുന്ന മൊഴിമാറ്റത്തെ പരിഭാഷപ്പെടുത്തൽ , തർജ്ജമ , ഭാഷാന്തരം എന്നെല്ലാം വിളിക്കാറുണ്ട്.
മൊഴിമാറ്റം എന്ന സംജ്ഞ ഇതിന്റെ സൂക്ഷ്മസ്വഭാവം വെളിപ്പെടുത്തുന്നു.
പരിഭാഷകൾ തുല്യമായ പദാനുപദ പരിഭാഷയായോ, ഒരു വാക്യത്തിന്റെ ആശയം ഉൾകൊള്ളുന്ന പദവിന്യാസങ്ങളായോ ചെയ്യാറുണ്ട്.
ഭാഷാമാറ്റം ഒഴികെ മറ്റൊരു മാറ്റവും കൂടാതെയുള്ള പുനരവതരണത്തെയാണ് വിവർത്തനം കൊണ്ടു വിവക്ഷിക്കുന്നത്.
ഈ പ്രക്രിയയിലൂടെ രണ്ടാമതൊരു ഭാഷയിൽ അവതരിപ്പിക്കുന്ന പാഠത്തെക്കുറിക്കാനും ഈ സംജ്ഞകളെല്ലാം ഉപയോഗിച്ചുവരുന്നു.
ആധുനികഭാഷാശാസ്ത്രകാരന്മാർ പല വിവർത്തനസിദ്ധാന്തങ്ങളും പ്രായോഗികമാർഗങ്ങളും നിർദ്ദേശിച്ചിട്ടുണ്ട്.
ഈ സിദ്ധാന്തങ്ങളിൽ രചനയുടെ ആദ്യത്തെ മാധ്യമത്തെ സ്രോതഭാഷ (മൂലഭാഷ) എന്നും രണ്ടാമത്തേതിനെ ലക്ഷ്യഭാഷ എന്നും വിശേഷിപ്പിക്കുന്നു.
മൂലവും വിവർത്തനവും തമ്മിലുള്ള ബന്ധത്തെ സംബന്ധിച്ച് രൂപപരമായ പൊരുത്തം, ക്രിയാത്മകമായ പൊരുത്തം തുടങ്ങിയ സങ്കല്പങ്ങൾ ആവിഷ്കരിച്ചിട്ടുണ്ട്.
വിവർത്തനം പ്രത്യേക പഠനശാഖയായി വികസിച്ചിട്ടുണ്ട്.
വിവർത്തനത്തിനു  തെരഞ്ഞെടുക്കുന്ന കൃതിയെ മൂല കൃതി എന്നും വിവർത്തനത്തിലൂടെ ലഭിക്കുന്ന കൃതിയെ ലക്ഷ്യ കൃതി എന്ന് പറയാറുണ്ട്.
ഇട൬ഹി തന്നെയാണ് ആ ഭാഷകളുടെ സംസ്കാരത്തെയും മനസ്സിലാക്കാൻ സാധിക്കുന്നത് മൂല സംസ്കാരം എന്നും ലെക്ഷ്യ സംസ്കാരം എന്നും അറിയപ്പെടുന്നു.
വിക്ടർ ഹ്യുഗോ യുടെ പാവങ്ങൾ ഇതരത്തിൽ വിവർത്തനം ചെയ്യപ്പെട്ടവയാണ്.
മറ്റെല്ലാ കൃതികൾക്കും എന്ന പോലെ വിവർത്തനത്തിനും അതിന്റേതായ ചില ഉപകരണങ്ങൾ ഉണ്ട്.
ഉദയഭാഷാനിഘണ്ടുക്കൾ, ശൈലീ നിഘണ്ടുകൾ, ശബ്ദാവലികൾ, വിവർത്തനവിഷയം പ്രതിപാദിക്കുന്ന ലക്ഷ്യഭാഷാ ഗ്രന്ഥങ്ങൾ മുതലായവ ഈ ഉപകരണങ്ങളിൽ പ്രധാനപ്പെട്ടവയാണ് പരിഭാഷകന്റെ യോഗ്യതകൾ
വിഷയഗ്രാഹ്യത, 2.
മൂലഭാഷയിലും ലക്ഷ്യ ഭാഷയിലുമുള്ള അവഗാഹം, 3.
വിവർത്തന വിഷയത്തിലുള്ള താൽപര്യം, 4.
മൂലകൃതിയോട് സത്യസന്തത പുലർത്തണം, 5.
വിവർത്തനത്തിന് അനുയോജ്യമായ ശൈലി തിരഞ്ഞെടുക്കണം
മൂലഗ്രന്ഥകാരനേക്കാൾ പ്രയാസമേറിയതാണ് ഒരു വിവർത്തകന്റെ ജോലി കാരണം മൂലകൃതി വായിച്ച് മനസ്സിലാക്കുന്നതിനോടൊപ്പം രണ്ടു ഭാഷകളിലേയും ജനങ്ങളുടെ ജീവിതരീതിയും സംസ്കാരവും അറിഞ്ഞിരിക്കേണ്ടത് ഒരു വിവർത്തകനെ സംബന്ധിച്ച് പ്രധാനമാണ്.
കവിത, കഥ, നാടകം, നോവൽ തുടങ്ങിയ സർഗ്ഗാത്മകകൃതികൾ വിവർത്തനം ചെയ്യുമ്പോൾ പ്രാദേശിക പദങ്ങൾ, ഗദ്യശൈലികൾ എന്നിവ വിവർത്തനത്തിൽ പ്രശ്നങ്ങൾ സൃഷ്ട്ടിച്ചേക്കാം.
കവിതാവിവർത്തനം
വിവർത്തനത്തിന് പെട്ടെന്നു വഴങ്ങി കൊടുക്കാത്ത സാഹിത്യരൂപമാണ് കവിത.
"വിവർത്തനത്തിൽ നഷ്ട്ടപെടുന്നതെന്തോ അതാണ് കവിത" എന്ന റോബർട്ട് ഫോസ്റ്റിന്റെ അഭിപ്രായം കവിതാവിവർത്തനത്തിന്റെ സങ്കീർണതയെ ചൂണ്ടികാട്ടുന്നു.
കവിതയുടെ യഥാർത്ഥ വിവർത്തനം ഒരുതരം പരകായപ്രവേശനമാണ്.
മൂല കവിയുടെ ദർശനത്തോട് വിവർത്തകന് പൊരുത്തം ഉണ്ടാകണം.
വിവർത്തന ദിനം
സെപ്റ്റംബർ 30 ന് അന്തർദ്ദേശീയ വിവർത്തന ദിനമായി വർഷം തോറും ആചരിക്കുന്നു.
വിവർത്തകരുടെ മദ്ധ്യസ്ഥനായി കണക്കാക്കുന്ന ബൈബിൾ പരിഭാഷകനായ വിശുദ്ധ ജെറോമിന്റെ തിരുനാളാണ് ഈ ദിനം.
1953 ൽ തുടങ്ങിയതു മുതൽ ഈ ആഘോഷങ്ങൾ ഇന്റർനാഷണൽ ഫെഡറേഷൻ ഓഫ് ട്രാൻസ്ലേറ്റേഴ്സ് മുൻകൈയെടുക്കുന്നു.
വിശക്കുന്ന ജലം ഇംഗ്ലീഷ് വിലാസം https://ml.wikipedia.org/wiki/Hungry_Water പ്രമാണം:When all the 5 shutters of the Cheruthoni dam was opened, for the first time in history, during the 2018 Kerala floods.jpg 2018 ലെ പ്രളയകാലത്ത് ചെറുതോണി അണക്കെട്ടിലെ 5 ഷട്ടറുകളും തുറന്നപ്പോഴുള്ള ദൃശ്യം.
സാന്ദ്രത ഉയരാതെ വെള്ളം ഒഴുകുന്ന അവസ്ഥയെ വിശക്കുന്ന ജലം (hungry water) എന്നു വിളിക്കുന്നു.
മണലും മണ്ണും കലരാതെ നദികളിലൂടെ വെള്ളമൊഴുകുമ്പോഴാണ് ഈ അവസ്ഥയുണ്ടാകുന്നത്.
ഇങ്ങനെ ഒഴുകുന്ന വെള്ളത്തിന്റെ ഒഴുക്കിന്റെ ശക്തി താരതമ്യേന കൂടുതലായിരിക്കും .
വെള്ളത്തിന്റെ ആപേക്ഷികസാന്ദ്രത ഒന്നാണ്.
മണൽ , മണ്ണ് എന്നിവയുടെ ആപേക്ഷികസാന്ദ്രത ശരാശരി 2.5 ആണ്.
തെളിഞ്ഞ വെള്ളം മണ്ണും മണലുമായി കൂടിച്ചേരുമ്പോൾ ശരാശരി സാന്ദ്രത 1.8 ആകും.
ഇങ്ങനെ സാന്ദ്രത ഉയരാതിരിക്കുമ്പോഴാണ് ഒഴുക്കിന്റെ ശക്തി കൂടുന്നത്.
നദികളിലെ മണൽനിക്ഷേപം വൻതോതിൽ കുറയുന്നത് ഇതിനൊരു കാരണമാണ്.
വിശക്കുന്ന ജലം പ്രളയത്തിന് കാരണമാകാം .
ഡാമുകളിൽ നിശ്ചലമായിക്കിടക്കുന്ന തെളിഞ്ഞ വെള്ളം  ഷട്ടറുകൾ വഴി പുറത്തേക്ക് തുറന്നുവിടുമ്പോൾ വലിയ പ്രഹരശേഷിയോടെ ഒഴുകുന്നു.
കുഴൂർ ഗ്രാമത്തിൽ നിറഞ്ഞ പ്രളയജലം
മണലും മണ്ണും കലരാതെ കുത്തിയൊഴുകുന്ന വെള്ളമുണ്ടാക്കുന്ന ആഘാതം വളരെക്കൂടുതലായിരിക്കും.
ഇങ്ങനെ നദികളിലൂടെ ഒഴുകുന്ന വെള്ളം കരയിലെ മണ്ണ് കുത്തിയിളക്കുന്നു.
ഇത് വെള്ളത്തിൽ ചെളി നിറയുന്നതിന് കാരണമാകുന്നു.
നദികളിലെ മണൽവാരൽ 'വിശക്കുന്ന ജല' പ്രതിഭാസത്തിന് പ്രധാന കാരണമാണ്.
വിശപ്പില്ലായ്മ ഇംഗ്ലീഷ് വിലാസം https://ml.wikipedia.org/wiki/Anorexia_(symptom)
ഭക്ഷണം കഴിക്കാനുള്ള ആഗ്രഹം അഥവാ വിശപ്പ് തോന്നാത്ത ഒരു അവസ്ഥ അല്ലെങ്കിൽ രോഗ ലക്ഷണം ആണ് വിശപ്പില്ലായ്മ .
വിശപ്പില്ലായ്മയെ സൂചിപ്പിക്കുന്ന മെഡിക്കൽ പദമാണ് അനോറെക്സിയ .
വിശപ്പ് കുറയുന്നതിന് സാധ്യമായ നിരവധി കാരണങ്ങളുണ്ട്, അവയിൽ ചിലത് നിരുപദ്രവകരമാണ്, മറ്റുള്ളവ ഗുരുതരമായ ക്ലിനിക്കൽ അവസ്ഥയെ സൂചിപ്പിക്കുന്നു അല്ലെങ്കിൽ കാര്യമായ അപകടസാധ്യത ഉണ്ടാക്കുന്നു.
'അനോറെക്സിയ' എന്ന പദം പലപ്പോഴും അനോറെക്സിയ നെർവോസയുടെ ഒരു ഹ്രസ്വ രൂപമായി ഉപയോഗിക്കപ്പെടുന്നുണ്ട്.
എന്നാൽ വിശപ്പില്ലായ്മ ഒരു രോഗലക്ഷണമാണ് , ഇതിനെ മാനസികാരോഗ്യ വൈകല്യമായ അനോറെക്സിയ നെർവോസയുമായി കൂട്ടിക്കുഴയ്‌ക്കേണ്ടതില്ല.
ലിംഗഭേദം, പ്രായം, ഭാരം എന്നിവ പരിഗണിക്കാതെ ആർക്കും വിശപ്പില്ലായ്മ പ്രകടമാകാം.
പൂച്ചകൾ, നായ്ക്കൾ, കന്നുകാലികൾ, ആട്, ചെമ്മരിയാടുകൾ തുടങ്ങിയ മറ്റ് മൃഗങ്ങളിലും വിശപ്പില്ലായ്മ കാണപ്പെടുന്നു.
ഈ ഇനങ്ങളിൽ, വിശപ്പില്ലായ്മ, മനുഷ്യരിലെന്നപോലെ, പലതരം രോഗങ്ങളും അവസ്ഥകളും അതുപോലെ പാരിസ്ഥിതികവും മാനസികവുമായ ഘടകങ്ങളും കാരണമാകാം.
'ഇല്ലാതെ' എന്ന അർഥം വരുന്ന ἀν- , 'വിശപ്പ്' എന്ന അർഥം വരുന്ന + όρεξις എന്നിവ ചേർന്ന പുരാതന ഗ്രീക്ക് : ανορεξία -യിൽ നിന്നാണ് അനോറെക്സിയ എന്ന പദത്തിന്റെ ഉത്പത്തി.
ആവിർഭാവം
രോഗികൾക്ക് വിശപ്പ് ഇല്ലാത്തത് പോലെയൊ, വിശപ്പ് കുറയുന്നത് പോലെയൊ, ഭക്ഷണം കഴിക്കാനുള്ള ആഗ്രഹത്തിന്റെ കുറവോ ആയി അനോറെക്സിയ അനുഭവപ്പെടാം.
ഭക്ഷണം കഴിക്കുന്നതു കുറയുന്നതുമൂലം ശരീരഭാരം കുറയാൻ തുടങ്ങുന്നതുവരെ ചിലപ്പോൾ ആളുകൾ വിശപ്പ് ഇല്ലെന്ന് പോലും ശ്രദ്ധിക്കില്ല.
ചിലപ്പോൾ, ഭക്ഷണം കഴിക്കുന്നതിനെക്കുറിച്ചുള്ള ചിന്തയിൽ നിന്ന് ഒരു വ്യക്തിക്ക് ഓക്കാനം വരുമ്പോൾ ഇത് കൂടുതൽ ശ്രദ്ധേയമാകും.
ഭക്ഷണക്രമത്തിന്റെ ഭാഗമായി മനപ്പൂർവ്വം ചെയ്യാത്ത, ശരീരത്തിലെ മാറ്റങ്ങളിലേക്ക് നയിക്കുന്ന (ഭാരം കുറയ്ക്കൽ അല്ലെങ്കിൽ പേശികളുടെ നഷ്ടം പോലുള്ളവ) വിശപ്പ് കുറയുന്ന ഏതൊരു ലക്ഷണവും ക്ലിനിക്കലി പ്രാധാന്യമുള്ളതാണ്.
അനോറെക്സിയയുടെ ശരീരശാസ്ത്രം
വിവിധ ഹോർമോണുകളുടെയും സിഗ്നലുകളുടെയും ഉപയോഗത്തിലൂടെ തലച്ചോറിന്റെയും ശരീരത്തിന്റെയും വിവിധ ഭാഗങ്ങൾ ഉൾക്കൊള്ളുന്ന ഒരു സങ്കീർണ്ണ പ്രക്രിയയിലൂടെയാണ് വിശപ്പ് ഉണ്ടാകുന്നതും അതിന്റെ അടിച്ചമർത്തലും സംഭവിക്കുന്നത്.
തലച്ചോറിലേക്കുള്ള പെരിഫറൽ സിഗ്നലുകൾ (രുചി, മണം, കാഴ്ച, കുടൽ ഹോർമോണുകൾ) കൂടാതെ ഹൈപ്പോതലാമസിലെ ന്യൂറോ ട്രാൻസ്മിറ്ററുകളുടെയും ന്യൂറോപെപ്റ്റൈഡുകളുടെയും സന്തുലിതാവസ്ഥ എന്നിവ തമ്മിലുള്ള പരസ്പര ബന്ധത്തിലൂടെ വിശപ്പ് ഉത്തേജിപ്പിക്കപ്പെടുന്നുവെന്ന് കരുതപ്പെടുന്നു.
ഈ സിഗ്നലുകൾ അല്ലെങ്കിൽ ഹോർമോണുകളുടെ ഉദാഹരണങ്ങളിൽ ന്യൂറോപെപ്റ്റൈഡ് വൈ, ലെപ്റ്റിൻ, ഗ്രെലിൻ, ഇൻസുലിൻ , സെറോടോണിൻ , ഓറെക്സിൻസ് (ഹൈപ്പോക്രെറ്റിൻസ് എന്നും അറിയപ്പെടുന്നു) എന്നിവ ഉൾപ്പെടുന്നു.
ഈ സിഗ്നലുകളുടെയോ ഹോർമോണുകളുടെയോ അസന്തുലിതാവസ്ഥയ്ക്ക് കാരണമാകുന്ന എന്തും അനോറെക്സിയ എന്ന ലക്ഷണത്തിലേക്ക് നയിച്ചേക്കാം.
ഈ സിഗ്നലുകളും ഹോർമോണുകളും വിശപ്പ് നിയന്ത്രിക്കാൻ സഹായിക്കുമെന്ന് അറിയാമെങ്കിലും, വിശപ്പിന്റെ വർദ്ധനവ് അല്ലെങ്കിൽ കുറവ് സംബന്ധിച്ച സങ്കീർണ്ണമായ സംവിധാനങ്ങൾ ഇപ്പോഴും പര്യവേക്ഷണം ചെയ്യപ്പെടുന്നു.
സാധാരണ കാരണങ്ങൾ അക്യൂട്ട് റേഡിയേഷൻ സിൻഡ്രോം അഡിസൺസ് രോഗം മദ്യപാനം മദ്യത്തിൽ നിന്നുള്ള പിൻവാങ്ങൽ അനീമിയ അനോറെക്സിയ നെർവോസ ഉത്കണ്ഠ അപ്പെൻഡിസൈറ്റിസ് ബേബിസിയോസിസ് ബെൻസോഡിയാസെപൈനിൽ നിന്നുള്ള പിൻവാങ്ങൽ ബൈപോളാർ ഡിസോഡർ കാൻസർ കന്നാബിനോയിഡ് ഹൈപ്പർമെസിസ് സിൻഡ്രോം കഞ്ചാവിൽ നിന്നുള്ള പിൻവാങ്ങൽ സീലിയാക് രോഗം വിട്ടുമാറാത്ത വൃക്കരോഗം വിട്ടുമാറാത്ത വേദന ജലദോഷം മലബന്ധം സി.ഒ.പി.ഡി കോവിഡ് 19 ക്രോൺസ് രോഗം നിർജ്ജലീകരണം ഡിമെൻഷ്യ വിഷാദം എബോള ഫാറ്റി ലിവർ രോഗം പനി ഭക്ഷ്യവിഷബാധ ഗ്യാസ്ട്രോപാരെസിസ് ഹെപ്പറ്റൈറ്റിസ് എച്ച്ഐവി/എയ്ഡ്സ് ഹൈപ്പർകാൽസെമിയ ഹൈപ്പർ ഗ്ലൈസീമിയ ഹൈപ്പർവിറ്റമിനോസിസ് ഡി ഹൈപ്പോതൈറോയിഡിസവും ചിലപ്പോൾ ഹൈപ്പർതൈറോയിഡിസവും ഇറിറ്റബിൾ ബവൽ സിൻഡ്രോം കെറ്റോഅസിഡോസിസ് വൃക്ക പരാജയം കുറഞ്ഞ രക്തസമ്മർദ്ദം മാനിയ മെറ്റബോളിക് ഡിസോർഡേഴ്സ്, പ്രത്യേകിച്ച് യൂറിയ സൈക്കിൾ ഡിസോർഡേഴ്സ് മെലാസ് സിൻഡ്രോം ഓക്കാനം ഒപിയോയിഡ് ഉപയോഗ ക്രമക്കേട് പാൻക്രിയാറ്റിസ് പെർനീഷ്യസ് അനീമിയ (വിറ്റാമിൻ ബി 12 കുറവ്) സൈക്കോസിസ് സ്കീസോഫ്രീനിയ മരുന്നുകളുടെ പാർശ്വഫലങ്ങൾ ഉത്തേജക ഉപയോഗ ക്രമക്കേട് വയറുവേദന സമ്മർദ്ദം അസുഖ സ്വഭാവം സുപ്പീരിയർ മെസെന്ററിക് ആർട്ടറി സിൻഡ്രോം സിൻഡ്രോം ഓഫ് ഇൻഅപ്പോപ്രിയേറ്റ് ആൻറി ഡൈയൂററ്റിക് ഹോർമോൺ സെക്റീഷ്യൻ ക്ഷയരോഗം തലസീമിയ വൻകുടൽ പുണ്ണ് യുറേമിയ ഫോളേറ്റ് കുറവ് സിങ്കിന്റെ കുറവ് അണുബാധ : അണുബാധയ്ക്കുള്ള അക്യൂട്ട് ഫേസ് പ്രതികരണത്തിന്റെ (APR) ഭാഗമാണ് അനോറെക്സിയ.
ബാക്ടീരിയൽ സെൽ ഭിത്തികൾ, ബാക്ടീരിയൽ ഡിഎൻഎ, ഡബിൾ സ്ട്രാൻഡഡ് വൈറൽ ആർഎൻഎ, വൈറൽ ഗ്ലൈക്കോപ്രോട്ടീനുകൾ എന്നിവയിൽ നിന്നുള്ള ലിപ്പോപോളിസാക്കറൈഡുകളും പെപ്റ്റിഡോഗ്ലൈകാനുകളും എപിആർ പ്രവർത്തനക്ഷമമാക്കുന്നു, ഇത് വിവിധതരം പ്രോഇൻഫ്ലമേറ്ററി സൈറ്റോകൈനുകളുടെ ഉൽപാദനത്തിന് കാരണമാകും.
കൊഴുപ്പ് സ്റ്റോറുകളിൽ നിന്ന് ലെപ്റ്റിൻ ഉൽപ്പാദനം വർധിപ്പിക്കുന്നതിലൂടെ, ശരീരത്തിലെ അവയുടെ ഉൽപാദന സ്ഥലങ്ങളിൽ നിന്നുള്ള പെരിഫറൽ അഫെറന്റുകൾ ഉൾപ്പെടെ നിരവധി മാർഗങ്ങളിലൂടെ ഇവയ്ക്ക് വിശപ്പിനെ പരോക്ഷമായി സ്വാധീനിക്കാൻ കഴിയും.
ഇൻഫ്ലമേറ്ററി സൈറ്റോകൈനുകൾക്ക് രക്ത-മസ്തിഷ്ക തടസ്സത്തിലൂടെ പ്രത്യേക സംവിധാനങ്ങളിലൂടെയോ അല്ലെങ്കിൽ മസ്തിഷ്ക വാസ്കുലേച്ചറിലെ എൻഡോതെലിയൽ സെല്ലുകളിൽ ഇക്കോസനോയ്ഡുകളുടെ ഉത്പാദനം പ്രേരിപ്പിച്ചുകൊണ്ട് കേന്ദ്ര നാഡീവ്യൂഹത്തിലേക്ക് നേരിട്ട് സിഗ്നൽ നൽകാൻ കഴിയും.
ആത്യന്തികമായി, ഈ സംവിധാനം വഴി വിശപ്പ് നിയന്ത്രിക്കുന്നത്, ന്യൂറോ ട്രാൻസ്മിറ്ററുകൾ ( സെറോടോണിൻ , ഡോപാമിൻ , ഹിസ്റ്റാമിൻ , നോറെപിനെഫ്രിൻ , കോർട്ടികോട്രോപിൻ റിലീസിംഗ് ഫാക്ടർ, ന്യൂറോപെപ്റ്റൈഡ് വൈ, α-മെമുലനോസൈറ്റ് ഹോർമോൺ) പോലുള്ള സാധാരണ വിശപ്പിനെ നിയന്ത്രിക്കുന്ന അതേ ഘടകങ്ങളാൽ സംഭവിക്കുന്നതായി കരുതപ്പെടുന്നു.
മരുന്നുകൾ എഫെഡ്രിൻ, ആംഫെറ്റാമൈൻ, മെത്താംഫെറ്റാമൈൻ , എംഡിഎംഎ , കാഥിനോൺ, മെഥൈൽഫെനിഡേറ്റ്, നിക്കോട്ടിൻ , കൊക്കെയ്ൻ , കഫീൻ തുടങ്ങിയ ഉത്തേജകങ്ങൾ.
അഡ്രീനൽ ഗ്രന്ഥികൾ ഉത്പാദിപ്പിക്കുകയും അഡ്രിനാലിൻ പോലുള്ള മരുന്നായി ഉപയോഗിക്കുകയും ചെയ്യുന്ന ഹോറോമോണുകൾ .
ഹെറോയിൻ, മോർഫിൻ , കോഡിൻ, ഹൈഡ്രോകോഡോൺ, ഓക്സികോഡോൺ തുടങ്ങിയ മയക്കുമരുന്നുകൾ.
ആന്റീഡിപ്രസന്റുകൾക്ക് ഒരു പാർശ്വഫലമായി അനോറെക്സിയ ഉണ്ടാകാം, പ്രാഥമികമായി സെലക്ടീവ് സെറോടോണിൻ റീഅപ്ടേക്ക് ഇൻഹിബിറ്ററുകൾ (എസ്എസ്ആർഐകൾ) ഫ്ലൂക്സെറ്റിൻ പോലെയ
ുള്ളവയാണ് ഉദാഹരണങ്ങൾ.
ടൈപ്പ് II പ്രമേഹത്തിനുള്ള മരുന്നായ ബൈറ്റ, മിതമായ ഓക്കാനം, വിശപ്പ് ഇല്ലായ്മ എന്നിവയ്ക്ക് കാരണമാകും.
കഞ്ചാവ് , കോർട്ടികോസ്റ്റീറോയിഡുകൾ തുടങ്ങിയ വിശപ്പ് വർദ്ധിപ്പിക്കുന്ന മരുന്നുകൾ പെട്ടെന്ന് നിർത്തുന്നത്.
ഫെനെതൈലാമൈൻ ഗ്രൂപ്പിലെ അംഗങ്ങളായ രാസവസ്തുക്കൾ.
(അനോറെക്സിയ നെർവോസ ഉള്ള വ്യക്തികൾ വിശപ്പ് അടിച്ചമർത്താൻ അവ ഉപയോഗിക്കാം.) ടോപിരാമെറ്റ് ഉപയോഗത്തിൽ ഒരു പാർശ്വഫലമായി അനോറെക്സിയ സംഭവിക്കാം.
ജനറൽ അനസ്തേഷ്യയ്ക്ക് മുമ്പുള്ള ഉപവാസത്തിന് രോഗിയെ സഹായിക്കുന്നതിന് മനഃപൂർവ്വം അനോറെക്സിയ ഉണ്ടാക്കാൻ മറ്റ് മരുന്നുകൾ ഉപയോഗിക്കാം.
മാരകമായേക്കാവുന്ന പൾമണറി ആസ്പിറേഷൻ എന്ന അപകടസാധ്യത ലഘൂകരിക്കുന്നതിന് ശസ്ത്രക്രിയയ്ക്ക് മുമ്പ് ഭക്ഷണം ഒഴിവാക്കേണ്ടത് പ്രധാനമാണ്.
മറ്റുള്ളവ ടോൺസിലക്ടമി അല്ലെങ്കിൽ അഡിനോയ്‌ഡെക്ടമിയുടെ ശസ്ത്രക്രിയാനന്തര വീണ്ടെടുക്കൽ കാലയളവിൽ, മുതിർന്ന രോഗികൾക്ക് അവരുടെ തൊണ്ട ഗണ്യമായി സുഖപ്പെടുന്നതുവരെ (സാധാരണയായി 10-14 ദിവസം) വിശപ്പില്ലായ്മ അനുഭവപ്പെടുന്നത് സാധാരണമാണ്.
ആൾട്ടിറ്റ്യൂട് സിക്ക്നസ് എന്തെങ്കിലും പ്രധാനപ്പെട്ട സംഗതി നടക്കാൻ പോകുന്നതിന്റെ ആവേശത്തിൽ അല്ലെങ്കിൽ എന്തെങ്കിലും ദുരന്തങ്ങൾ നേരിടേണ്ടി വരുമ്പോഴും ആളുകൾക്ക് വിശപ്പില്ലായ്മ അനുഭവപ്പെടാം.
ഒരു സംഭവം മൂലമുണ്ടാകുന്ന കാര്യമായ വൈകാരിക വേദന ( മാനസിക വിഭ്രാന്തിക്ക് പകരം) ഒരു വ്യക്തിക്ക് ഭക്ഷണത്തോടുള്ള എല്ലാ താൽപ്പര്യവും താൽക്കാലികമായി നഷ്ടപ്പെടാൻ ഇടയാക്കും.
ഓവർ ഈറ്റേഴ്‌സ് അനോനിമസ് ഉൾപ്പെടെയുള്ള നിരവധി പന്ത്രണ്ട്-ഘട്ട പ്രോഗ്രാമുകൾ മാനസിക പ്രശ്‌നങ്ങൾ പരിഹരിക്കുന്നു എന്ന് അംഗങ്ങൾ വിശ്വസിക്കുന്നു.
മാനസിക സമ്മർദ്ദം വിചിത്രമായതോ ആകർഷകമല്ലാത്തതോ ആയ ചിന്തകളോ സംഭാഷണങ്ങളോ അനുഭവിക്കുക, അല്ലെങ്കിൽ സമാനമായ ചിത്രങ്ങൾ കാണുക മാലിന്യങ്ങൾ, ചത്ത ജീവികൾ, അല്ലെങ്കിൽ ദുർഗന്ധം തുടങ്ങിയ ആകർഷകമല്ലാത്ത വസ്തുക്കളുടെ സാന്നിധ്യത്തിൽ ആയിരിക്കുക സങ്കീർണ്ണതകൾ
ഭക്ഷണം കഴിക്കുന്നത് കുറയുന്നതിന്റെ ഫലമായി അനോറെക്സിയയുടെ സങ്കീർണതകൾ ഉണ്ടാകാം.
ഭക്ഷണം കഴിക്കുന്നത് കുറയുന്നന്നത് നിർജ്ജലീകരണം , ഇലക്ട്രോലൈറ്റ് അസന്തുലിതാവസ്ഥ, വിളർച്ച , പോഷകാഹാരക്കുറവ് എന്നിവയ്ക്ക് കാരണമാകും.
ഭക്ഷണം ഒഴിവാക്കിയാൽ ഈ അസന്തുലിതാവസ്ഥ കൂടുതൽ വഷളാക്കും.
പെട്ടെന്നുള്ള ഹൃദയസ്തംഭനം
അനോറെക്സിയ എന്നത് താരതമ്യേന സാധാരണമായ ഒരു അവസ്ഥയാണ്, ഇത് രോഗികളെ അപകടകരമായ ഇലക്ട്രോലൈറ്റ് അസന്തുലിതാവസ്ഥയിലേക്ക് നയിക്കുന്നു, ഇത് ലോങ് ക്യുടി സിൻഡ്രോമിലേക്ക് നയിക്കുന്നു, ഇത് പെട്ടെന്നുള്ള ഹൃദയസ്തംഭനത്തിലേക്ക് നയിച്ചേക്കാം.
ഭക്ഷണം കഴിക്കുന്നതിൽ നിന്ന് വിട്ടുനിൽക്കുന്ന ഒരു കാലയളവിനു ശേഷം ഭക്ഷണം പുനരാരംഭിക്കുമ്പോൾ അപകടസാധ്യത കൂടുതൽ വർദ്ധിക്കുന്നു.
റീഫീഡിംഗ് സിൻഡ്രോം
ഒരു രോഗി ദീർഘനാളത്തെ പട്ടിണിക്ക് ശേഷം ഭക്ഷണം കഴിക്കാൻ തുടങ്ങുമ്പോൾ, റീഫീഡിംഗ് സിൻഡ്രോമിന്റെ മാരകമായ സങ്കീർണതകൾ ഒഴിവാക്കാൻ ശ്രദ്ധിക്കണം.
റീഫീഡിംഗ് സിൻഡ്രോമിന് പ്രാരംഭ ലക്ഷണങ്ങൾ വളരെ കുറവാണ്, പക്ഷേ ഇത് പെട്ടെന്നുള്ള മരണത്തിലേക്ക് നായിച്ചേക്കാം.
അതിനാൽ, ഭക്ഷണം കഴിക്കുന്നത് സാധാരണഗതിയിൽ സാവധാനത്തിൽ ആരംഭിക്കണം, പരിശീലനം ലഭിച്ച ആരോഗ്യപരിപാലന വിദഗ്ധരുടെ മേൽനോട്ടത്തിൽ സൂക്ഷ്മ നിരീക്ഷണം ആവശ്യമാണ്.
ഇത് സാധാരണയായി ഒരു ആശുപത്രിയിലോ പോഷകാഹാര പുനരധിവാസ കേന്ദ്രത്തിലോ ആണ് ചെയ്യുന്നത്.
ഓറെക്സിജെനിക് മരുന്നുകളുടെ സഹായത്തോടെ അനോറെക്സിയ ചികിത്സിക്കാം.
സസയാമ കാസിൽ ഇംഗ്ലീഷ് വിലാസം https://ml.wikipedia.org/wiki/Sasayama_Castle Daishō-in , Sasayama Castle
ജപ്പാനിലെ ഹൈഗോയിലെ താംബ-സസയാമയിലെ ഒരു ജാപ്പനീസ് കോട്ടയാണ് സസയാമ കാസിൽ (篠山城, സസയാമ-ജോ) .
ചരിത്രം Plan of Sasayama Castle grounds
1608-ൽ ടോക്കുഗാവ ഇയാസുവിന്റെ ഉത്തരവ് പ്രകാരം നിർമ്മാണം ആരംഭിച്ചു.
ഇത് ആറ് മാസത്തിനുള്ളിൽ പൂർത്തിയാക്കി.
ഇകെഡ ടെറുമാസയ്ക്കായിരുന്നു നിർമാണ ചുമതല.
കോട്ടയുടെ പദ്ധതി നിർവഹിച്ചത് ടോഡോ തകതോറയാണ്.
നിർമ്മാണത്തിനായി 20 ഡൈമിയോകൾ സമാഹരിച്ചതായി പറയപ്പെടുന്നു.
കോട്ട വളരെ നന്നായി രൂപകൽപ്പന ചെയ്‌തിരുന്നു.
കോട്ട തനിക്കെതിരെ ഒരു അടിത്തറയായി ഉപയോഗിക്കുമെന്ന് അദ്ദേഹം ഭയപ്പെട്ടതിനാൽ ടെൻഷു, അല്ലെങ്കിൽ കോട്ടഗർഭം, നിർമ്മിക്കരുതെന്ന് ഈയസു കൽപ്പിച്ചു
എഡോ കാലഘട്ടത്തിൽ 123 വർഷത്തോളം അയോമ വംശത്തിന്റെ കൈവശമായിരുന്നു സസയാമ കാസിൽ.
1748-ൽ ആരംഭിച്ച കോട്ടയുടെ ആദ്യത്തെ അയോമ പ്രഭുത്വം 1871-ൽ തകർക്കപ്പെടുന്നതുവരെ തുടർന്നു.
മീജി പുനരുദ്ധാരണത്തിന് ശേഷം ഓഷോയിൻ (ഗ്രാൻഡ് ഹാൾ) ഒഴികെ കോട്ടയിലെ മിക്കവാറും എല്ലാ കെട്ടിടങ്ങളും നശിപ്പിക്കപ്പെട്ടു.
എന്നിരുന്നാലും, 1944-ൽ അമേരിക്കൻ സേനയുടെ അഗ്നിബോംബിംഗ് വ്യോമാക്രമണത്തിനിടെ ഓഷോയിൻ നശിപ്പിക്കപ്പെട്ടു.
2000-ൽ ഇത് പുനർനിർമ്മിച്ചു.
സസയാമ കാസിൽ ചരിത്രം
ഇയാസു സൃഷ്ടിച്ച തെങ്ക ബുഷിൻ സംവിധാനം വെറും ആറ് മാസം കൊണ്ട് കോട്ട പൂർത്തിയാക്കി എന്നതാണ് ശ്രദ്ധേയമായ കാര്യം.
കോട്ടയുടെ നിർമ്മാണത്തിനുള്ള തൊഴിലാളികളും വസ്തുക്കളും നൽകാൻ മുൻ ശത്രു ഡൈമിയോയോട് ഉത്തരവിട്ടു.
സസയാമയുടെ കാര്യത്തിൽ, 20 വ്യത്യസ്‌ത ഡൊമെയ്‌നുകൾ ഉൾപ്പെട്ടിരുന്നു, സാരാംശത്തിൽ ഈ സംവിധാനം ആ ഡയമിയോകളുടെ സാമ്പത്തികം ചോർത്തുകയും അവരുടെ അനുസരണം ഉറപ്പാക്കാൻ സഹായിക്കുകയും ചെയ്തു.
കോട്ടയിൽ ഇപ്പോൾ കാണുന്ന ചില കൽപ്പണികളിൽ, കല്ലുകളിൽ കൊത്തിയെടുത്ത വിവിധ വംശങ്ങളുടെ ചിഹ്നം കാണാൻ കഴിയും, എന്നിരുന്നാലും ഓരോ വംശത്തിന്റെയും ചുമതലയുള്ള നിർമ്മാണ മേഖലകളെ അടയാളപ്പെടുത്തുന്നതിനുവേണ്ടിയാണോ ഇത് ചെയ്തതെന്ന് വ്യക്തമല്ല.
മറ്റ് ഗോത്രങ്ങളിൽ നിന്നുള്ള തൊഴിലാളികൾ കല്ലുകൾ മോഷ്ടിക്കുന്നത് തടയുക എന്നതായിരുന്നു.
സസയാമ കോട്ടയുടെ നിർമ്മാണത്തിന് തൊട്ടുപിന്നാലെ, നഗോയ കോട്ടയുടെ നിർമ്മാണം ആരംഭിക്കാൻ അതേ 20 ഡൈമിയോയോട് അദ്ദേഹം ഉത്തരവിട്ടതിനാൽ, ടോകുഗാവ ഇയാസുവിന്റെ ടെങ്ക ബുഷിൻ സംവിധാനം വിജയിച്ചു.
ഇത് നിർമ്മിച്ചപ്പോൾ, ഒരു സംരക്ഷണത്തിനായി ഒരു ശിലാഫലകം നിർമ്മിച്ചു, പക്ഷേ ഒരു സംരക്ഷണവും നിർമ്മിച്ചില്ല.
കോട്ട ഒന്നുമില്ലാതെ ശക്തമാണെന്നും അത് ശത്രുക്കളുടെ കൈകളിൽ അകപ്പെട്ടാൽ അത് വളരെ ശക്തമാകുമെന്നും ഈയസു പറഞ്ഞു.